อธิบดีกรมทรัพยากรธรณี ย้ำจะเกิดอาฟเตอร์ช็อกในลาวไปอีกประมาณ 1 เดือน แต่ขนาดไม่รุนแรงจึงขอประชาชนอย่าตื่นตระหนก
อธิบดีกรมทรัพยากรธรณี ย้ำจะเกิดอาฟเตอร์ช็อกในลาวไปอีกประมาณ 1 เดือน แต่ขนาดไม่รุนแรงจึงขอประชาชนอย่าตื่นตระหนกนายสมหมาย เตชวาล อธิบดีกรมทรัพยากรธรณี กล่าวถึงเหตุอาฟเตอร์ช็อกจากแผ่นดินไหวในลาว ที่ยังคงเกิดขึ้นต่อเนื่องในช่วงนี้ว่า ยังคงเฝ้าระวังการเกิดอาฟเตอร์ช็อกไปอีกเป็นเวลา 30 วันจากวันที่เกิดแผ่นดินไหวขนาด 6.4 ซึ่งถือเป็นเรื่องปกติของการเกิดแผ่นดินไหว ส่วนขนาดการเกิดจะเป็นเพียงขนาดเล็กน้อยบางครั้งอาจไม่รู้สึกสั่นไหว จึงขอประชาชนอย่าตื่นตระหนก แต่ให้ดูแลบ้านเรือนให้มีความมั่นคงแข็งแรง พร้อมย้ำว่า หน่วยงานที่เกี่ยวข้องเฝ้าระวังกลุ่มลอยเลื่อนที่มีพลังทั้ง 16 กลุ่มอย่างต่อเนื่อง